《和友人游洞岩追用须溪韵二首 其一》
元代·刘诜

岩里桃花千岁开，岩扉无复老仙推。万山挟洞人间断，一瀑如川天上来。

古殿碑横苔入字，忠臣像老月窥台。平生欧尹神清兴，为约秋风更往回。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。